Diari Oficial de la Generalitat Valenciana


Sumari del DOGV 4508, del 27-05-2003 (2003/6096)

RESOLUCIÓ de 13 de gener de 2003, de la Direcció General d'Indústria i Energia de la Conselleria d'Indústria, Comerç i Energia de la Generalitat Valenciana, per la qual s'atorga a Iberdrola Distribución Eléctrica, SAU, autorització administrativa i s'aprova el projecte tècnic d'execució per a l'ampliació de les instal·lacions elèctriques de distribució corresponents a la subestació transformadora denominada ST la Plana, ubicada al terme municipal d'Almassora, a la província de Castelló.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4508

Data del DOGV
:   27-05-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/6096


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 13 de gener de 2003, de la Direcció General d'Indústria i Energia de la Conselleria d'Indústria, Comerç i Energia de la Generalitat Valenciana, per la qual s'atorga a Iberdrola Distribución Eléctrica, SAU, autorització administrativa i s'aprova el projecte tècnic d'execució per a l'ampliació de les instal·lacions elèctriques de distribució corresponents a la subestació transformadora denominada ST la Plana, ubicada al terme municipal d'Almassora, a la província de Castelló. [2003/F6096]
  
Vist l'escrit presentat per Iberdrola Distribución Eléctrica, SAU, en data 22 de maig de 2002 davant el Servei Territorial d'Indústria i Energia de Castelló, en què sol·licita que se li concedisca autorització administrativa i aprovació del projecte d'execució per a l'ampliació de la subestació transformadora de 400/220/132/33/20 kV, denominada ST la Plana, situada en terrenys de la seua propietat ubicats al costat del camí de Ramonet, al terme municipal d'Almassora (Castelló). Al mencionat escrit s'adjuntaven dos exemplars del projecte tècnic per a l'execució de l'esmentada ampliació, firmats per l'enginyer industrial Javier Asua Aizpurua i visats pel Col·legi Oficial d'Enginyers Superiors Industrials de la Comunitat Valenciana i Albacete en data 7 de maig de 2002.
  
Vist que els dies 29 de juny i 4 de juliol de 2002 es publicaren en el Butlletí Oficial de la Província de Castelló i en el Diari Oficial de la Generalitat Valenciana, respectivament, els anuncis corresponents a la informació pública prevista en l'article 125 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica. D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.
  
Vist l'informe tècnic de data 2 d'octubre de 2002, emés pel Servei Territorial d'Indústria i Energia de Castelló.
  
Vist l'escrit de data 4 d'octubre de 2002, del cap del Servei Territorial d'Indústria i Energia de Castelló amb el qual es tramet l'expedient.
  
Atés que, d'acord amb la documentació que hi ha en l'expedient, l'ampliació sol·licitada es realitzarà en els mateixos terrenys ocupats per les instal·lacions actuals.
  
Vist que amb data 22 d'octubre 2002 l'Àrea d'Indústria, Energia i Mines va trametre escrit al peticionari on assenyala, en síntesi, que en el projecte d'execució presentat s'han inclòs instal·lacions que formen part de la xarxa de transport, segons el que s'ha indicat en l'article 5 del Reial Decret 1.955/2000, i que d'acord amb l'article 111 d'este i l'article 3 de la Llei 54/1997, la competència d'autorització no correspon a esta conselleria. Així mateix, de conformitat amb la Norma Tècnica per a Instal·lacions de Mitjana i Baixa Tensió (NT-IMBT 1400/0201/1), aprovada per l'Orde de 20 de desembre de 1991 de la Conselleria d'Indústria, Comerç i Turisme, en l'esmentat escrit se li va sol·licitar documentació addicional en relació amb la reactància de posada a terra (TZ-7) trifàsica en bany d'oli de 1.000 A i 10 s projectada al costat de 20 kV.
  
Vist l'escrit presentat per Iberdrola Distribución Eléctrica, SAU, amb data 15 de novembre de 2002, juntament amb l'annex al projecte d'execució d'ampliació, firmat per l'enginyer industrial Javier Asua Aizpurua i visat pel Col·legi Oficial d'Enginyers Superiors Industrials de la Comunitat Valenciana en data 12 de novembre de 2002, en el qual s'indica que se substituïx la reactància de posada a terra de 1.000 A i 10 s, denominada TZ-7, per una altra de 500 A i 30 s.
  
Atés que d'acord amb l'article 38 del Reial Decret 1.955/2000 les instal·lacions l'autorització de les quals se sol·licita constituïxen instal·lacions de distribució elèctrica.
  
Atés que d'acord amb el projecte presentat la finalitat de l'ampliació sol·licitada és satisfer les necessitats de demanda d'energia a la zona de Castelló, amb garanties de seguretat i regularitat, i facilitar les operacions d'explotació i manteniment.
  
Atés que s'han acomplit els tràmits previstos en la legislació aplicable a la sol·licitud, esta Direcció General d'Indústria i Energia, resol:
  
Primer
  
Atorgar a Iberdrola Distribución Eléctrica, SAU, autorització administrativa per a la construcció de les instal·lacions elèctriques de distribució corresponents a l'ampliació de la subestació transformadora denominada ST la Plana ubicada al terme municipal d'Almassora a la província de Castelló, al costat del camí de Ramonet a Pla de Maseras, camí que partix en el quilòmetre 61 de la carretera de Castelló a València.
  
L'abast de l'ampliació que s'autoritza és el següent:
  
Muntatge d'un nou autotransformador (AT-11) trifàsic en bany d'oli, de 450 MVA, relació de transformació 400±10%/138/22 kV, amb regulació de tensió en càrrega, al costat d'alta tensió.
  
Muntatge d'un nou transformador (T-7) trifàsic en bany d'oli, de 50 MVA, relació de transformació 225±10%/21,5 kV, amb regulació de tensió en càrrega al costat d'alta tensió. A este transformador se'l dotarà de reactància de posada a terra (TZ-7) trifàsica, en bany d'oli de 500 ampers i 30 segons al costat de 20 kV.
  
En el sistema de 132 kV s'instal·larà una nova posició de transformador AT-11, configuració doble barra. Així mateix, s'instal·larà una nova posició d'eixida de línia denominada Vila-real Sud 2, configuració doble barra.
  
S'ampliarà l'actual mòdul quatre de cel·les del sistema de 20 kV, amb quatre cel·les d'interior en aire i configuració de doble barra amb les següents posicions:
  
Una cel·la de transformador.
  
Una cel·la de servicis auxiliars.
  
Una cel·la de mesura.
  
Una cel·la de bateria de condensadors.
  
S'eliminarà el mòdul de tres cel·les d'interior, situades en una caseta blindada al parc d'intempèrie, i passarà el TSA-8 a alimentar-se de la nova cel·la de servicis auxiliars del mòdul 4.
  
S'instal·larà una nova bateria de condensadors (BC-4) en 20 kV de 7200 kVAr.
  
Es faran les instal·lacions auxiliars necessàries per a realitzar una explotació fiable de les noves posicions instal·lades tot dotant-les dels corresponents elements de protecció, control i mesura.
  
Segon
  
Aprovar el projecte tècnic d'execució per a l'ampliació de la subestació esmentada en el punt primer de la present resolució, i habilitar-ne el titular a la construcció de la instal·lació projectada.
  
La present resolució queda sotmesa a les següents condicions:
  
La present resolució s'atorga sense perjudici de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.
  
Les instal·lacions que cal realitzar compliran els reglaments de seguretat industrial aplicables a este tipus d'instal·lacions, i en particular amb allò que s'ha establit en el Reial Decret 3.275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.
  
Les instal·lacions hauran de realitzar-se segons el projecte i l'annex al projecte presentats. En cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.
  
El termini previst per a l'execució de les instal·lacions és de tres mesos comptats a partir de la notificació de la present resolució. No obstant això, amb anterioritat a l'acabament del dit termini, Iberdrola Distribución Eléctrica, SAU, podrà sol·licitar-ne una ampliació mitjançant sol·licitud motivada davant esta Direcció General d'Indústria i Energia. Una vegada executat el projecte, s'haurà de presentar sol·licitud de posada en servici davant el Servei Territorial d'Indústria i Energia de Castelló acompanyada de la documentació establida reglamentàriament.
  
L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
La present resolució no és definitiva en via administrativa i contra ella podrà interposar-se recurs d'alçada davant el conseller d'Indústria, Comerç i Energia en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.